Nartheciaceae

Suoliljakasvit (Nartheciaceae) on koppisiemenisten Dioscoreales-lahkoon kuuluva kasviheimo, johon kuuluvat muun muassa suoliljat (Narthecium). Niiden mukaan heimoa kutsutaan seuraavassa suoliljakasveiksi.

 Tuntomerkit 
Suoliljakasveihin kuuluu ruohoja, joiden juurten kuorikerroksessa on ilmaonteloita ja soluissa oksalaattikiteitä. Lehdet ovat kierteisesti tai kaksirivisesti järjestyneet ja ovat toisinaan syrjittäisiä. Kukinto on terttumainen ja suojuslehdellinen. Kukat ovat melko tyypillisiä yksisirkkaisille. Kehälehdet ovat osittain kasvaneet yhteen, samoin hetiö. Sikiäimessä voi olla mesirauhasia, ja sikiäin on kehänpäällinen tai puoleksi kehänalainen. Kehälehtien suojaama hedelmä on kotamainen, ja muodoltaan vaihtelevat siemenet ovat siinä vinoissa riveissä.Stevens 2001–, Viitattu 16.12.2014

 Levinneisyys 
Suoliljakasvien levinneisyys on hajanainen ja sijoittuu pääasiassa pohjoiseen lauhkeaan vyöhykkeeseen. Amerikassa niitä on Pohjois-Amerikan länsi-, itä- ja kaakkoisosassa sekä Guyanassa. Euraasiassa esiintymisalueita ovat Länsi-Eurooppa, Kaukasus, Himalajalta Kiinaan ja Japaniin ulottuva alue sekä paikoitellen Malaijien saaristo.http://www.mobot.org/mobot/research/apweb/maps/nartheciaceae.gif

 Luokittelu 
Suoliljakasveihin kuuluu neljä tai viisi sukua ja 41 lajia. Runsaslajisin suku on Aletris, jossa on lajeista 30.

Suvut:http://www.mobot.org/mobot/research/apweb/genera/nartheciaceaegen.html
 Aletris L.
 Lophiola Ker Gawl.
 Metanarthecium Maxim.
 Narthecium Huds. – suoliljat
 Nietneria Klotzsch ex Bentham

 Lähteet 
 Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

 Viitteet 

 Aiheesta muualla 
 Flora of China, Aletris: http://www.efloras.org/florataxon.aspx?flora_id=2&taxon_id=100995

Luokka:Dioscoreales
Luokka:Kasviheimot